text: Ka anti-tobacco campaign ban pyrshah ia ka jingdih duma ka la ioh shisha ia ka jingjop da ka jingïashim bynta da ki 4.9 lak ngut khynnah na ki 7,975 tylli ki skul ha ka jylla. La sakhi ia ka jingia shim bynta jong ki phew lak ngut ki khynnah pule ha ki campaign ba la dep pynlong ha ki bnai ba la dep. La lah ruh ban pynsngewthuh paidbah sha ki 3,500 tylli ki shnong ha khap sor, lyngba kine ki campaign kiba la pynlong ha kylleng. Haba khein kyllum, la sakhi ruh ia ka jingpynlong 7,388 tylli ki jingïaid paidbah ban pynsngewthuh ia ki paidbah halor ka jingma ka jingdih duma.
text: #000001
text: U Myntri rangbah ka Jylla Meghalaya u Conrad K Sangma, u la ong, “Ngi dap da ka jingsarong ia ka Meghalaya’s State Tobacco Control Cell na ka bynta ka jinglah jong ki ban trei shitom haduh ban da ioh jingithuh bad ruh ia kane ka award na ka WHO. Kane ka jingioh ia kane ka award ka dei ka sakhi jong ka jingtrei shitom jong ka kynhun ban pynneh pynsah ia ki jinghikai bad ban pynsngewthuh paidbah ia ka jingkordor ka koit ka khiah. Kane ka jingioh khusnam na ka WHO kan nang pynshlur ia ngi ban kiar na ka jingpyndonkam duma, ban ioh ka lawei kaba phyrnai, kaba koit ba khiah na ka bynta ka Jylla hi baroh kawei.”
text: #000002